open-index/open-wikipedia-markdown huggingface dataset:
Misūris (upė)

**Misūris** (; vietinių indėnų kalba – „purvinoji upė“) – upė JAV, dešinysis didžiausias Misisipės intakas. Ilgis 4740 km. Baseino plotas 1370 tūkst. km² (iš jų apie 10 tūkst. km² yra Kanados teritorijoje).

Prasideda pietvakarių Montanoje, susiliejus Džefersono (pagrindinė ištaka), Galatino ir Medisono upėms, prasidedančioms Uoliniuose kalnuose, Jeloustouno nacionaliniame parke. Aukštupyje daugiausia teka Uoliniais kalnais ir suformuoja slenksčius bei tarpeklius. Vidurupyje giliu slėniu kerta Misurio plynaukštę. Žemupyje plačiu slėniu teka Centrinėmis lygumomis, kur dėl užtvindymų pavojaus apribota dambomis. Savo kelyje Misūris prateka Montanos, Šiaurės Dakotos ir Pietų Dakotos valstijas, bei teka Ajovos, Kanzaso ir Nebraskos valstijų ribomis.

Svarbiausi intakai:
* dešinieji: Maselšelis, Jeloustounas, Mažasis Misūris, Didžioji upė, Šajenų upė, Baltoji upė, Najobrara, Platas, Kanzasas, Oseidžas.
* kairieji: Marajasas, Pieno upė, Džeimsas, Didžioji Siu upė.

Aukšti pavasario potvyniai (aukštis žiotyse iki 12 m) sukelia katastrofiškus užtvindymus. Vidutinis debitas 2600 m³/s (didžiausias – 19 tūkst. m³/s, minimalus – 120–150 m³/s). Vanduo purvinai rudos spalvos. Per metus nuneša 220 mln. tonų nešmenų.

Energetiniais ir apsaugos nuo potvynių tikslais ant Misūrio įrengtas hidroelektrinių kompleksas (Fort Peko, Garisono, Ovachio HE). Stambūs upiniai laivai laivybą pradeda nuo Su Sičio, o nedideli – nuo Fort Bentono. Svarbiausi pakrančių miestai ir uostai: Su Sitis, Omaha, Sent Džozefas, Kanzas Sitis, Bismarkas, Pyras, Džeferson Sitis.

## Šaltiniai
Dziangsu

**Dziangsu** () – provincija rytinėje Kinijos dalyje. Plotas – 99 949 km². Sostinė – Nankinas.

## Administracinis suskirstymas
Dziangsu provincija padalinta į 13 prefektūrų lygmens administracinių vienetų (prefektūrų lygmens miestų):

* **[[Nankinas]] (Nandzingas)** (南京市 Nánjīng Shì)
* **[[Siudžou]]** (徐州市 Xúzhōu Shì)
* **Lianjungangas** (连云港市 Liányúngǎng Shì)
* **Sučianas** (宿迁市 Sùqiān Shì)
* **Huai-anas** (淮安市 Huái'ān Shì)
* **Jančengas** (盐城市 Yánchéng Shì)
* **[[Jangdžou]]** (扬州市 Yángzhōu Shì)
* **Taidžou** (泰州市 Tàizhōu Shì)
* **Nantongas** (南通市 Nántōng Shì)
* **Džendziangas** (镇江市 Zhènjiāng Shì)
* **[[Čangdžou]]** (常州市 Chángzhōu Shì)
* **[[Usi]]** (无锡市 Wúxī Shì)
* **[[Sudžou]]** (苏州市 Sūzhōu Shì)

Šie vienetai dalijami į 106 apskričių lygmens vienetus (54 rajonus, 27 apskričių lygmens miestus, 25 apskritis). Šie – į 1488 savivaldybių lygmens vienetus (1078 miestus, 122 savivaldybes, 1 etninę savivaldybę ir 287 porajonius).

## Geografija
Dziansu – labai lygi, neaukštai virš jūros lygio esanti provincija. Lygumos užima 68 % teritorijos, 18 % – vanduo. Visoje Dziansu gerai išplėtota irigacinė sistema. Sudžou miestas dėl gausybės kanalų vadinamas „Rytų Venecija“. Kiaurai Dziansu eina Didysis Kinijos kanalas. Upė Jangdzė kerta provinciją pietuose ir įteka į Rytų Kinijos jūrą. Aukščiausias provincijos taškas – Juntai (*Yuntai*) kalnas (625 m). Didžiausias ežeras – Taihu.

Dziansu keturi metų laikai ryškūs. Sausį vidutinė temperatūra -2–4&nbsp;°C, liepą 26–30&nbsp;°C. Pavasarį ir vasarą gausūs lietūs, vasaros pabaigoje ir rudens pradžioje pasitaiko taifūnų. Per metus kritulių iškrinta vidutiniškai 800–1200 mm (daugiausia vasarą).

## Kultūra
Dziansu kultūros įvairovė didelė. Šiaurinės teritorijos artimesnės Šandongui ir Henanui, pietinės – Džedziangui ir Šanchajui.

Dziansu kalbama dviejų pagrindinių kinų kalbos grupių – mandarinų ir u (wu) – atmainomis. Mandarinų dialektais kalbama didžiojoje dalyje šiaurinės ir centrinėje Dziansu, taip pat kai kur pietuose (pavyzdžiui, provincijos sostinėje Nankine). U dialektai vyrauja pietinėje Dziangsu dalyje (Sudžou, Usi, Čangdžou).

Vietinė kinų operos atmaina vadinama Kunčiu (*Kunqu*), taip pat yra atmainos Sidziu (*Xiju*), Huaidziu (*Huaiju*). Taip pat populiarus istorijų sekimas pritariant muzika, vadinamas *Pingtan*. Skiriamos trys Pingtan rušys: *Suzhou Pingtan*, *Yangzhou Pingtan* ir *Nanjing Pingtan*.

Sudžou garsina vietinis šilkas, siuviniai, jazminaičių arbata, akmeniniai tiltai, pagodos, klasikiniai sodai. Isingas žymus arbatos indais, Jangdžou – lako ir jaspio dirbiniais, Usi – persikais.

Nankinas buvo kelių Kinijos dinastijų sostinė. Čia yra įvairių istorinių vietų: Sun Jatseno mauzoliejus, Ming laikų miesto siena ir vartai, Siuan-u ežeras, Dziming šventykla, Nankino Konfucijaus šventykla ir kt.

## Nuorodos
* Žemėlapis
Gyslotinis dumblialaiškis

**Gyslotinis dumblialaiškis** (*Alisma plantago-aquatica*) – dumblialaiškinių (*Alismataceae*) šeimos dumblialaiškių (*Alisma*) genties augalų rūšis.
Lietuviški pavadinimo sinonimai.: ožkaliežuvis, varliašaukštis.

## Morfologija

Daugiametis, trumpą ir storą (iki 2 cm storio; storis viršija ilgį), gumbišką šakniastiebį
išauginantis, 10–120 cm aukščio augalas. Stiebas stačias, tik viršutinėje dalyje šakotas.

Žemutiniai lapai (jaunų egzempliorių) bekočiai, plačiai linijiški, pasinėrę vandenyje, kiti lapai – oriniai, ilgakočiai; jų lakštas stambus, 2,5–15 cm ilgio ir 0,5–10 cm pločio, kiaušiniškas
arba plačiai lancetiškas; lakšto pamatas širdiškas, rečiau apvalus, viršūnė nusmailėjusi.
Žiedynas stambus, piramidinės šluotelės pavidalo, iš 5–6(10) kiek suartėjusių menturių; kiekviename menturyje yra po 6–9, daugiau ar mažiau tiesias, išskėstas šakutes. Žiedkočiai
apie 2 cm ilgio, ploni. Pažiedės lancetiškos, smailiomis viršūnėmis. Taurėlapiai apie 3 mm
ilgio ir 2 mm pločio, kiaušiniški, žali, smailiomis viršūnėmis. Vainiklapiai 2 kartus ilgesni už
taurėlapius, greitai nukrinta, balti arba (išorės pusėje) rausvi, su geltonu nageliu, apvaliomis
viršūnėmis. Kuokeliai 2 kartus ilgesni už piesteles, dulkinės pailgos, geltonos. Piestelės
nesiekia žiedsosčio vidurio, ir žiedo centras tuščias. Liemenėlis tiesus, ilgesnis už mezginę,
prisegtas beveik ties jos viduriu.

Vaisių galvutė netaisyklingo trikampio formos. Vaisiai 2–3 mm ilgio, įstrižai atvirkščiai kiaušiniški, jų nugarėlė iškili, su viena negilia vagele, o vidinė
pusė – beveik tiesi arba kiek iškili; liemenėlio liekana prisegta prie vidinės vaisiaus pusės
viršutinės dalies. Sėklos blizgančios.

Žydi birželio-rugpjūčio mėn. Žiedai išskiria nektarą ir apdulkinami vabzdžių. Vaisius platina vandens srovės ir paukščiai.

## Augavietės

Auga upių ir ežerų pakraščiuose, grioviuose, balose, pelkėse ir stovinčiuose bei lėtai
tekančiuose vandenyse.Lietuvoje dažna rūšis.
Lietuvoje augančios formos:
**Alisma plantago-aquatica f. aquaticum Glück.** – auga pusiau pasinėręs vandenyje. Lapų koteliai ilgi (3–10 kartų
ilgesni už lakštą); be orinių, dažniausiai yra ir plūduriuojantieji, siauresnių lakštų lapai.
Žiedynas dažnai redukuotas.
**Alisma plantago-aquatica f. terrestre Glück.** – sausminė forma; turi tik orinius lapus, jų koteliai trumpesni (2–2,5
karto ilgesni už lakštą); žiedynas normalio formos.
**Bendras paplitimas**: Vakarų ir Rytų Europa (išskyrus Arktį), Kaukazas, Azija, Australija, Afrika.

## Panaudojimas

Visas augalas turi odą erzinančių medžiagų, sukeliančių uždegimo procesą skrandyje ir kai kuriuos kitus nenormalius reiškinius. Galvijai jo neėda. Yra nurodymų, kad išdžiūvę augalai netenka nuodingų savybių. Šaknys ir lapai naudojami liaudies medicinoje. Šakniastiebyje gausu krakmolo, ir kartais, pavyzdžiui kalmukų, pakepintas valgomas.

## Literatūra

* P. Snarskis, Vadovas Lietuvos augalams pažinti, Vilnius, 1969 m.
* V. Galinis, Vadovas Lietuvos TSR vandens augalams pažinti, Vilnius, 1980 m.
* R. Jankevičienė, Vasarą žydintys augalai, Vilnius „Mokslas“ 1987 m.
Vachas

**Vachas** () – upė Rusijoje, Chantų Mansijoje, centrinėje Vakarų Sibiro lygumos dalyje, Obės dešinysis intakas. Ilgis 964 km. Prasideda Obės, Jenisejaus ir Tazo vandenskyroje, teka užpelkėjusia taiga. Įteka į Obę 10 km aukščiau Nižnevartovsko.

Svarbiausi intakai: Kulyngolas, Sabunas, Kolikjeganas (kairieji), Didysis Megtygjeganas (dešinysis).

Mityba pagrįsta lietaus ir sniego tirpsmo vandeniu. Laivuojama 453 km nuo žiočių (nuo Larjako). Naudota miško plukdymui.

## Šaltiniai
Obė

**Obė** () – upė Rusijoje (ketvirta pagal ilgį), Vakarų Sibire, Altajaus krašte, Novosibirsko, Tomsko ir Tiumenės srityse.

Prasideda Altajuje, susiliejus Bijos ir Katūnės upėms (ties Bijsku). Ilgis 3650 km (nuo Katūnės ištakų – 4338 km, nuo Irtyšiaus ištakų – 5410&nbsp;km). Baseino plotas 2990 tūkst. km². Vingiuoja į šiaurę, šiaurės vakarus plačiu slėniu Vakarų Sibiro lyguma. Skaidosi į pratakas ir atšakas. Įteka į Karos jūros Obės įlanką; sudaro deltą (plotas 4000&nbsp;km²).

Svarbiausi intakai:
* dešinieji: Tomė, Čiulymas, Ketė, Tymas, Vachas, Tromjėganas
* kairieji: Alėjus, Vasiuganas, Didysis Juganas, Irtyšius, Šiaurinė Sosva

Vidutinis debitas – 12,7 tūkst. m³/s (didžiausias – 42,8 tūkst. m³/s, minimalus – 1650 m³/s). Aukštupyje patvinsta balandžio-birželio mėnesiais, žemupyje (kur išsilieja 40–45&nbsp;km) – iki rugsėjo. Per metus nuneša 16 mln. tonų nešmenų. Užšąla nuo lapkričio iki balandžio pabaigos aukštupyje ir iki liepos pradžios žemupyje. Visa vaga laivuojama. Ties Novosibirsku patvenkta hidroelektrinės tvenkiniu. Svarbiausi pakrančių miestai ir uostai: Barnaulas, Novosibirskas, Kolpaševas, Nižnevartovskas, Surgutas, Neftejuganskas, Labytnangai.

## Pavadinimai

Upės žemupyje gyvenantys nencai ją vadina *Саля-ям* („kyšulio upė“). Chantai ir mansiai ją vadina *Ас* („didelė upė“). Selkupai upę vadino *Квай, Еме, Куай* („didelė, vandeninga upė“). Pavadinimo Obė kilmė neaiški: vienu spėjimu, pavadinimas komių kilmės, ir susijęs su sniegu; yra bandymų pavadinimą laikyti indoeuropietiškos (tiksliau, iranėniškos) kilmės ( „tekantis, gyvas vanduo“, plg. ,  „takūs vandenys“, ,  „vanduo“).

## Šaltiniai
Makenzis

**Makenzis** (pranc. ir ) – upė šiaurės vakarų Kanadoje, Šiaurės Vakarų teritorijose. Kartu su Pisu Riveriu ir Finlėjumi ilgis siekia 4250 km (tai didžiausia Kanados upė ir antra pagal ilgį Šiaurės Amerikoje). Išteka iš Didžiojo Vergų ežero, teka į šiaurę per Makenzio žemumą. Įteka į Arkties vandenyno Boforto jūrą. Sudaro didelę pelkių deltą.

Baseino plotas 1804 tūkst. km² (kartu su Vergų upės, Pyso, Atabaskos įtekančių į Did. Vergų ežerą baseinais). Užšąla nuo spalio iki gegužės. Laivybinių kelių ilgis – 2200 km. Vagos didžiausias plotis 7 km. Daug salų.

Svarbiausios pakrančių gyvenvietės ir uostai: Fort Providensas, Fort Normanas, Norman Velsas, Aklavikas, Inuvikas.

Į Makenzio vandens sistemą įeina:
: ežerai:
* Didysis Lokių ežeras
* Didysis Vergų ežeras
* Atabaskos ežeras
: upės:
* Arktik Redas
* Atabaska
* Finlėjus
* Fon diu Lakas
* Fort Nelsonas
* Hajus
* Lajardas
* Parsnipas
* Pysas
* Pylis
* Sleivas (Vergų upė)

Upė pavadinta škotų keliautojo, bandžiusio pasiekti Ramųjį vandenyną, Aleksandro Makenzio garbei. Iki tol upė vadinosi Nusivylimo upe (*Disappointment River*). Vietinių indėnų dene kalba Makenzis vadinamas *Deh Cho*.

## Šaltiniai
Dygliavaisis virkštenis

**Dygliavaisis virkštenis** (*Echinocystis lobata*) – moliūginių (*Cucurbitaceae*) šeimos augalų rūšis, vienintelė savo gentyje. Natūraliai auga Šiaurės Amerikoje, tačiau dabar introdukuotas Eurazijoje.

Tai vienametis laipiojantysis žolinis augalas. Stiebai gali siekti didesnį nei 6 m ilgį, ūsais tvirtinasi prie kitų augalų. Lapai skiautėti, rečiau ištisiniai, 5-10 cm ilgio. Augalas vienanamis, žydi birželio-rugsėjo mėnesiais. Žiedai balti, sukrauti į kekes, kvapnūs. vaisius – 1-6 cm ilgio moliūgvaisis, padengtas aštriais dygliukais. Viduje yra 2 sėklalizdžiai su pora sėklų. Prinokęs vaisius pageltonuoja, išsipučia ir sėklas iššaudo (rugpjūčio–spalio mėn.). Dažnai pavasarį nuo vėlyvųjų šalnų apšąla.

Auginamas kaip dekoratyvinis augalas, palaipsniui sulaukėjo. Sutinkamas upių pakrantėse, kur antroje vasaros pusėje sudaro tankius brūzgynus, vandens pagalba greitai plinta. Dygliavaisis virkštenis Lietuvoje laikomas invazine rūšimi Sulaukėję Lietuvoje pastebėti 1987 m., nuo to laiko sparčiai plinta. Dygliavaisio virkštenio sąžalynai išstumia karklus, nustelbia žolinius augalus, jais apsiraizgę medžiai lengviau lūžta per audras ir škvalus, kartais medžius nulaužia šio augalo svoris. Geriausia naikinti pjaunant ir raunant augalus iki jiems subrandinant vaisius.


Vaizdas:Echinocystis lobata vaisius 2006-07-24.jpg|Dygliavaisio virkštenio vaisius
Image:Echinocystis lobata1.jpg|Sąžalynas
Image:Echinocystis lobata invasion.JPG|Dygliavaisiai virkšteniai apžėlę Nevėžio pakrantes


## Šaltiniai
Pis Riveris

**Pis Riveris** arba **Taikos upė** (, ) – upė Kanadoje (Britų Kolumbijoje ir Albertoje), kairysis Sleivo intakas. Ilgis (nuo Finlėjaus ištakų) 1923 km. Baseino plotas – 324,3 tūkst. km². Prasideda Uoliniuose kalnuose, teka į rytus per Makenzio plynaukštę. Patvenktas Beneto užtvanka, sudarytas Vilistono tvenkinys.

Svarbiausi intakai: Halfvėjus, Pain Riveris, Smoki Riveris, Kadotas, Vabaska.

Užšalęs nuo spalio iki gegužės. Laivyba nuo Vermiljon Šutso miesto. Pis Riveris laikomas Makenzio upės ištaka.

Žemupyje yra krioklių. Netoli Hadson Houpo yra 2 km ilgio, 190 m aukščio Pis Riverio užtvanka (pastatyta 1967 m.), Vilistono tvenkinys ir Beneto hidroelektrinė (galia 2270 MW). Pis Riverio slėnyje gaunama nafta ir gamtinės dujos.

## Šaltiniai
XDoclet

**XDoclet** – atviro kodo įrankis naujiems programos fragmentams bei kitokiems jos dokumentams (pavyzdžiui, XML dalims) automatiškai generuoti pagal esamo Java kalba parašyto modulio (klasės) anotacijas. XDoclet anotacija yra sutarta specifine forma užrašytas visos klasės ar kurio nors klasės metodo komentaras.

XDoclet dažniausiai naudojamas J2EE pagalbinėms klasėms automatiškai generuoti. Dauguma J2EE „pupų“ turi bent po dvi pagalbines klases (tolimą arba lokalų interfeisą ir tolimus arba lokalius namus) ir dar turi būti tinkamai aprašyta visoms pupoms bendrame XML dokumente. XDoclet gali automatiškai generuoti abu interfeisus, abiejų tipų „namus“, XML aprašą ir, jei reikia, kitas pagalbines klases. Taip sutaupoma daug programavimo laiko. Be to, programuotojas gali susitelkti ties viena klase su XDoclet anotacijomis: to paties keitimo (tarkim, naujo metodo įvedimo) nereikia atlikti visose su tuo susijusiose pagalbinėse klasėse.

Lomboz projekte XDoclet integruota į grafinę vartotojo sąsąją ir prireikus vykdomas automatiškai. XDoclet taip pat gali būti vykdoma kaip Ant užduotis.

Kadangi XDoclet modulius nesunku parašyti, ši sistema intensyviai vystosi ir šiuo metu turi daug labai įvairios paskirties modulių. XDoclet generuoja ir konkrečiam serveriui (JOnAS, JBoss ir kit) reikalingus specifinius, papildomus XML aprašus.

## Pavyzdys
Ilgalaikės (duomenų bazėje išsaugomos) pupos antraštė su XDoclet žymėmis gali atrodyti taip:

 /**
  * Čia yra banko saskaitos ilgalaikė pupa. Tai pavyzdys, kaip naudoti XDoclet žymes.
  *
  * @ejb.bean
  *     name="bankas/saskaita"
  *     type="CMP"
  *     jndi-name="ejb/bankas/saskaita"
  *     local-jndi-name="ejb/bankas/LocalSaskaita"
  *     primkey-field="pasoNumeris"
  *     schema = "Klientai"
  *
  * @ejb.finder
  *     signature="java.util.Collection findAll()"
  *     unchecked="true"
  *
  * @ejb.finder signature="java.util.Collection findPagalVarda(java.lang.String name)" 
  *             unchecked="true"
  *             query= "SELECT OBJECT(o) FROM Klientai AS o WHERE o.vardas
  *             LIKE ?1"
  *
  * @ejb.transaction
  *     type="Required"
  */

## Šaltiniai
Finlėjus

**Finlėjus, Finlis** (, ) – upė Kanadoje, Britų Kolumbijoje, Uoliniuose kalnuose. Teka iš Tjuteido ežero Ominekos kalnuose į Vilistono tvenkinį (sudarytas ant Pis Riverio). Kartu su Pastarnokų upe sudaro Pis Riverį.

Svarbiausi intakai: Ospika, Indženika, Vornfordas, Foksas, Tudogonas, Fajarstilas. Upės pakrantės beveik negyvenamos.

Upė pavadinta keliautojo Džono Finlėjaus, 1797 m. keliavusio upe, vardu.
Shelbourne FC

**Shelbourne FC** – Airijos futbolo klubas iš Dublino.

## Istorija
Klubas įkurtas 1895 m. Daugkartiniai šalies čempionai ir taurės laimėtojai. 

2006 m. laimėjo Airijos čempionatą, tačiau dėl finansinių problemų buvo perkelta į žemesnį Airijos lygos divizioną. 2021 m. sezoną praleido Pirmame divizione, tapo nugalėtojais ir gavo teisę žaisti Premjer divizione. Nuo 2022 m. rungtyniavo pajėgiausiame divizione. 2024 m. sezone iškovojo čempionų titulą.

## Pasiekimai

## Sezonai
; Pastarųjų metų sezonai

|}
:: Pastaba: 0.Q - prelimanarusis etapas
:: Šaltiniai:

## Išnašos

## Nuorodos
* Oficiali klubo svetatinė
* SOCCERWAY
* Globalsportsarchive
* RSSSF duomenų bazė (Klubų įkūrimo datos)
Murėjus

**Murėjus** () – upė Australijos pietryčiuose.

Iš Australijos Alpių Murėjus teka daugiausia į vakarus sausa lyguma, per svarbiausiąjį Australijos žemės ūkio rajoną (vanduo naudojamas drėkinimui). Upė įteka į Indijos vandenyną (Aleksandrinos lagūną).

Didžiausi Murėjaus intakai: Marambidžis, Darlingas (abu dešinieji). Upė patvinsta pavasarį ir vasarą, nusenka žiemą. Yra tvenkinių. Per potvynius Murėjus laivuojamas nuo Olberio miesto (aukštupyje).

## Nuorodos
* Murėjaus upė
Namai (J2EE)

**Namai** () – speciali klasė, skirta jos valdomoms EJB pupoms sukurti arba (jei tai ilgalaikės pupos) surasti duomenų bazėje.

Namai turi vieną ar kelis pupų sukūrimo metodus (pupa inicializuojama panaudojant šių metodų parametrus) ir vieną ar kelis jų suradimo metodus (pupos ieškoma su atskirai nurodyta SQL užklausa, kuri generuojama panaudojant metodų parametrus). Visos ilgalaikės pupos () paprastai turi bent vieną paieškos metodą pupai rasta pagal duomenų bazės pirminį raktą.

Skiriami lokalūs namai (skirti pasiekti iš to paties kompiuterio) bei įprastiniai (tolimi) namai, kurie veikia tiek lokaliai, tiek ir kitame kompiuteryje per tinklą.

Namų klasė J2EE sistemoje paprastai visada generuojama automatiškai, tačiau paprastesnėse vystymo aplinkose namus išpildantį interfeisą gali tekti koduoti ir rankiniu būdu. Tai nėra sudėtinga, nes šie interfeisai yra paprasti.

## Pavyzdys
 // Lokalūs namai, tvarkatys įrašus apie klientus
 public interface ClientHome
    extends EJBLocalHome
 {
   // Rask pagal duomenų bazės raktą
   Client findByPrimaryKey(Integer key) throws FinderException;

   // Rask pagal vardą
   Collection findByName(String name) throws FinderException;  

   // Sukurk naują 
   Client create() throws CreateException;
 }
Skėtinė širdažolė

**Skėtinė širdažolė** (*Centaurium erythraea*) – gencijoninių (*Gentianaceae*) šeimos, širdažolių (*Centaurium*) genties augalas. 

Dvimetis arba vienmetis, 10-40 cm aukščio žolinis augalas. Stiebas keturbriaunis, plikas, paprastas arba atokiau nuo pamato šakotas. Pamatiniai lapai 1,5-2,5 cm ilgio, 0,5-1,0 cm pločio, buki, stiebiniai priešiniai, bekočiai, elipsiški arba lancetiški. Žiedynas skėtiškoje kekėje. Vainikėlis ryškiai rausvas., kartais balsvas. Šaknis liemeninė, šakota. Dėžutė pailga, sėklų daug, rusvos, subręsta rugpjūčio-spalio mėn.

Žydi birželio - rugsėjo mėn. Dauginasi sėklomis.

Auga pievose, dirvonuose, krūmuose, mišrių miškų aikštelėse.

Vaistinė žaliava – augalo antžeminė dalis, pjaunama jai žydint. Žaliavoje yra 0,6-1,0 % alkaloidų, karčiųjų medžiagų (gentiopikrino, svertiamarino, amarogentino), cukrų, iki 0,3 % glikozidų, askorbino rūgšties, eterinio aliejaus, dervinių, dažinių ir mineralinių medžiagų.

Augalas dekoratyvus
Oranžinė

:: *Apie upę Pietų Afrikoje žr. [[Oranžinė upė]]*.

**Oranžinė spalva** – tarpinė spalva tarp geltonos ir raudonos.

## Reikšmės

#### Heraldikoje
* Anglijos heraldikoje, oranžinė reiškia jėgą, garbę, kilnumą ir gerovę. Vis dėlto oranžinės spalvos naudojimas heraldikoje yra gana retas.

## Atspalviai
* Apelsininė
* Medaus spalva
Pilka

**Pilka spalva** - achromatinė spalva. Pilka spalva gali vadintis visi atspalviai nuo juodos iki baltos. 

## Susiję pavadinimai, žodžiai ir frazės
### Susijusios frazės
* Pilka spalva dažnai naudojama perkeltinės prasmės pasakymuose, kuriuose būdvardis *pilkas* dažniausiai reiškia 'paprastas', 'nuobodus', 'eilinis', 'nepastebimas' ir pan. Pavyzdžiui, fraze *pilkas gyvenimas* apibūdinimas nuobodus, ramus, niekuo neišsiskiriantis gyvenimas. 

### Augalai ir gyvūnai
* Pilkasis audrašauklis - 
* Pilkasis kiškis - kiškinių šeimos žinduolis, truputį didesnis už baltąjį. 
* Pilkasis riešutmedis - 
* Pilkieji rykliai - kataryklių būriui priklausanti ryklių šeima, kurios atstovai - vidutinio dydžio ir stambūs rykliai, turintys akis su mirksimąja membrana. 
* Pilkoji antis - Lietuvoje negausaus žąsinių būrio paukštis.  
* Pilkoji starta (kitaip: *žiliagalvė starta*) - startinių šeimos paukštis, kurio viršutinė kūno dalis yra pilkai rusva su išilginėmis tamsiomis dėmėmis, o snapas ir kojos yra gelsvi.
* Pilkoji varna (kitaip: tiesiog *varna*) - varninių šeimos paukštis juodai pilku kūnu. 
* Paprastoji pilkoji zylė - Lietuvoje dažnas, visus metus aptinkamas zylinių šeimos paukštis. 
* Šiaurinė pilkoji zylė - Lietuvoje dažnas, visus metus aptinkamas zylinių šeimos paukštis, panašus į paprastąją pilkąją zylę, nuo kurios skiriasi tuo, kad jos viršugalvis yra matinis, juoda kepurėlė labiau nusitęsusi į užpakalį, skruostai ir kaklo šonai balti, o ant gerklės esanti juoda dėmė didesnė.

### Kita
* Pilkoji smegenų medžiaga
* Pilkasis kardinolas
Nigeris (upė)

**Nigeris** () – didžiausia Vakarų Afrikos upė. Teka Gvinėjos, Malio, Nigerio, Benino ir Nigerijos teritorijomis. Ilgis 4160 km. Džolibos (*Djoliba*) pavadinimu prasideda Siera Leonės-Liberijos aukštumoje. Teka kalnais, giliu slėniu. Vėliau išsiveržia į Sudano lygumas, kur skaidosi į daugybę atšakų ir protakų, suformuoja vidinę deltą (anksčiau upė įtekėjo į didelį nenuotakų ežerą). Tombuktu miesto apylinkėse Nigeris vėl susijungia į vieną vagą. Žemiau Elvos miesto upė kerta Šiaurės Gvinėjos aukštumą, toliau iki pat žiočių teka žemuma, giliu slėniu. Įteka į Atlanto vandenyno Gvinėjos įlanką; suformuoja deltą.

Svarbiausi intakai:
* dešinieji: Banis, Milas;
* kairieji: Sokotas, Kadūna, Benuė.

Patvinsta birželio-rugsėjo, o žemupyje – dar ir vasario mėnesiais. Vidutinis debitas 9300 m³/s (didžiausias – iki 35 tūkst. m³/s). Per metus nuplukdo apie 300 km³ vandens bei 67 mln. tonų nešmenų. Ties Kanidži patvenktas hidroelektrinės užtvanka. Nigeris plačiai naudojamas žvejybai, drėkinimui ir susisiekimui. Laivyba nuo Kurusu iki Bamako; nuo Sotubos krioklio (žemiau vidinės deltos) iki Ansongo ir nuo Niamėjaus iki žiočių. Svarbiausi pakrančių miestai: Kurusa (*Gvinėja*), Bamakas, Tombuktu (*Malis*), Niamėjus (*Nigeris*), Džeba, Lokodža, Port Harkortas (*Nigerija*).

Upę Nigeriu pavadino portugalų keliautojai pagal lotynų k. žodį *niger* – juodas. Mandingai upę vadina *Jeliba*, songajai – *Isa Ber*. Senoviniuose dokumentuose vadinamas *Dasibari, Quorra*.

## Šaltiniai
GNK Dinamo Zagreb

**Zagrebo „Dinamo“** – Kroatijos futbolo klubas iš Zagrebo.

## Istorija
Įkurtas 1945 m. birželio 9 d. po Jugoslavijos komunistų partijos atliktos sporto reformos, kai ankstesni klubai buvo likviduoti. Į jį pateko geriausi Gradanski Zagreb ir HASK Zagreb klubų žaidėjai. Klube dirbo „Građanski“ treneris Marton Bukovi, pagrindinėje sudėtyje žaidė „Građanski“ žaidėjai: Ratko Kacian, Željko Čajkovski, Svetozar Peričić ir Dragutin Lojen. „Dinamo“ taip pat perėmė ir „Građanski“ klubo spalvas, o nuo 1969 m. klubo emblema tampa labai panaši į „Građanski“ klubo emblemą.

## Sezonai

|}

## Pasiekimai

* Balkanų taurės laimėtojas (1977 m.)

## Spalvinė gama

## Apranga
; Sportinės aprangos pokyčiai.
* Namuose žaidžia apranga. 

## Sudėtis
Atnaujinta: *[[2022]] m. [[liepos 10]] d.*

 
 
 

 

## Garsesni žaidėjai
### Kroatai

* August Lešnik
* Ico Hitrec
* Ratko Kacian
* Franjo Glaser
* Franjo Wölfl
* Ivica Horvat
* Željko Čajkovski
* Aleksandar Benko
* Drago Vabec
* Slaven Zambata
* Rudolf Belin
* Stjepan Lamza
* Dražan Jerković
* Mladen Ramljak
* Krasnodar Rora
* Snješko Cerin
* Marijan Vlak
* Marko Mlinarić
* Stjepan Deverić
* Borislav Cvetković
* Zvjezdan Cvetković
* Velimir Zajec
* Srećko Bogdan
* Zlatko Kranjčar
* Goran Vlaović
* Davor Šuker
* Zvonimir Boban
* Dražen Ladić
* Igor Cvitanović
* Mario Stanić
* Zvonimir Soldo
* Dario Šimić
* Robert Prosinečki
* Ardian Kozniku 


### Užsieniečiai
*  Željko Adžić
*  Mark Viduka
*  Branko Strupar
*  Jens Nowotny

## Garsiausi treneriai
*  Artur Gaskel
*  Márton Bukovi
*  Milan Antolković
*  Branko Zebec
*  Vlatko Marković
*  Miroslav Blažević
*  Otto Barić
*  Velimir Zajec
*  Zlatko Kranjčar
*  Josip Kuže
*  Marijan Vlak
*  Osvaldo Ardiles

## Lietuviai
* Gražvydas Mikulėnas, puolėjas 1999–2000 m.

## Išnašos

## Nuorodos
* Oficiali klubo svetainė
* Facebook paskyra
* SOCCERWAY
* FLASHSCORE
* Transfermarkt
* Globalsportsarchive
Violetinė

**Violetinė** - spalva, tarpinė tarp mėlynos ir raudonos.

## Atspalviai
* Alyvinė
* Purpurinė

## Šaltiniai
Portadown FC

**Portadauno FC** – Šiaurės Airijos futbolo klubas iš Portadauno.

## Istorija
Klubo ištakos siekia 1924 m.

## Pasiekimai

## Sezonai

|}Šaltiniai: 

## Spalvinė gama

## Apranga
;Sportinių aprangų gamos pokyčiai
* Namuose rungtyniauja raudona apranga;
* Išvykose dėvi mėlyna apranga;

## Garsesni žaidėjai
* Mickey Keenan
* Vinny Arkins
* Gary Hamilton
* Ryan Harpur

## Lietuviai
*  Nedas Mačiulaitis, puolėjas

## Emblema

Vaizdas:Portadown FC senoji emblema.png|Ankstesnių metų 
Vaizdas:Portadown FC emblema.png|Ankstesnių metų 
Vaizdas:Portadown FC raudona emblema.png|Ankstesnių metų 
Portadown FC founded 1887.png|Dabartinė


## Išnašos

## Nuorodos
* Oficiali klubo svetainė
* Facebook paskyra
* SOCCERWAY
* FLASHSCORE
* Transfermarkt
* Globalsportsarchive
Šat al Arabas

**Šat al Arabas** (; „arabų srovė“) arba **Arvandrudas** () – upė vakarinėje Azijoje, Irane ir Irake. Ilgis 195 km. Susidaro susiliejus Tigro ir Eufrato upėms netoli Kurnos miesto Irake. Teka Mesopotamijos žemuma, įteka į Persų įlanką ir suformuoja deltą. Didžiąją dalį teka Irako-Irano siena. Plotis nuo 232 m ties Basra, iki 0,8 km žiotyse.

Vienintelis intakas – Karūnas (*kairysis*). Pavasarį patvinsta. Intensyviai naudojama laivybai. Iki Basros laivuojama jūriniais laivais. Svarbiausi pakrančių miestai: Basra (Irake), Choremšehras, Abadanas (Irane).

Susidarė nusekus jūros lygiui. Seniau ir Tigras, ir Eufratas atskirai įtekėjo į Persų įlanką.
Kaštoninė

**Kaštoninė spalva** – labai tamsi raudonai ruda spalva, pavadinta pagal kaštono medžio sėklos spalvą. Pirmą kartą rašytiniuose šaltiniuose anglų kalba paminėta 1555 m. Kaštanais vadinami šios spalvos arkliai. Taip pat pavadinta keletas paukščių rūšių – kaštonpilvis sėklalesis, pilkai kaštoninis sėklalesis, kaštoninis sėklalesis, kaštongerklis sėklalesis.

## Išnašos
Rageliai

**Rageliai** – kaimas Rokiškio rajono savivaldybėje, 4 km į pietus nuo Laibgalių, prie kelio . Seniūnaitijos centras. Šalia kaimo srūva Audros upelis. Stovi medinė Ragelių Švč. Mergelės Marijos bažnyčia (pastatyta 1875 m.; su varpine ir vartais), veikia biblioteka. Yra 1919 m. nužudytų revoliucionierių kapai, senovinis sandėlis (1836 m.).

## Istorija

1567 m. Rageliai priklausė Obelių dvarui, čia gyveno 11 šeimų. 1688 m. pastatyta pirmoji bažnyčia. 1916 m. rugsėjo 16 d. atliktas pirmas viešas vaidinimas.

1948 m. įkurta biblioteka. LTSR metais buvo Liudo Giros kolūkio pagalbinė gyvenvietė. Veikė Ragelių mokykla (įkurta 1923 m., nuo 1962 m. – aštuonmetė), ryšių skyrius, ambulatorija, biblioteka. 1972 m. prie Ragelių bažnytkaimio prijungti Andrupio kaimas (1970 m. – 5 gyv.), Beičiškio viensėdis (4 gyv.), Pakalniškio viensėdis (5 gyv.).

|}

## Gyventojai

## Šaltiniai

*
Airijos lygos Premier divizionas

**Airijos lygos Premier divizionas** () – aukščiausia Airijos futbolo lygų pakopa, vienas iš dviejų Airijos lygos divizionų. Nuo 2018 m. Premier divizione rungtyniavo 10 klubų – 9 iš Airijos Respublikos ir 1 iš Šiaurės Airijos.

## Istorija

Airijos futbolo čempionatas imtas rengti 1922 m. Tuomet žaidė 8 klubai – visi iš Lensterio pagrindinės lygos. 1973 m. dėl pilietinio karo prie Airijos sistemos prisijungė Derry City klubas iš Šiaurės Airijos, rungtyniaujantis Airijos futbolo lygoje išimties tvarka. 

; Airijos lygos Premier divizionas
1985 m. pakeista lygos struktūra – ji padalyta į du divizionus (Premier divizioną ir Pirmąjį divizioną). 

Iki 2003 m. čempionatas vykdavo rudens–pavasario sistema, po to pereita prie pavasario–rudens sezono. Anksčiau divizione žaidė 12 klubų, 2018 m. klubų skaičius buvo sumažintas iki 10.

## Komandos

## Čempionai

|-

|}

## Šaltiniai

## Nuorodos
* Republic of Ireland - Champions (Rsssf.org)
* (Republic of) Ireland League Tables (Rsssf.org)
* Samtlige mestre fra Irland (Foot.dk)
* Premier Division archive (Flashscore.com)
Sidabrė

**Sidabrė** – XIII a. žiemgalių pilis, dabartiniame Kalnelyje.

## Istorija

Sidabrė buvo paskutinis žiemgalių pasipriešinimo Vokiečių ordinui židinys. 1290 m. kryžiuočiams užėmus Sidabrę, buvo baigtas Žiemgalos nukariavimas, dalis žiemgalių pasitraukė į Lietuvą, žemės ištuštėjo, virto dykra. 1426 m. minimas Sidabrės kalnas, ties kuriuo ėjo tuometinė Lietuvos ir Livonijos siena.

## Lokalizacija

Pilis stovėjo į vakarus nuo Joniškio esančiame Kalnelio piliakalnyje, ant kurio šiuo metu stovi bažnyčia ir įrengtos kapinės (nuo 1801 m.).

Pilis pirmą kartą paminėta 1288 m. kovo - balandžio mėn., kai Livonijos ordino kariuomenė bandė nesėkmingai užimti pilį. Pilis nepaimta, sudeginta piliakalnio papėdėje buvusi gyvenvietė. Po 1290 m. Ordino puolimo dalis gyventojų pasitraukė, kita - Mintaujos komtūro nurodymu buvo ištremta į Mintaujos (dab. Jelgava, Latvija) apylinkes.

Archeologiniai tyrinėjimai vyko 1990 m. (vad. A. Merkevičius), 2003-2004 m. (vad. E. Vasiliauskas). Jų metu nustatyta, kad kompleksą sudarė piliakalnis ir 2 priešpiliai bei 3 ha dydžio papėdės gyvenvietė - panašiai kaip žiemgalių Raktė ir Duobelės. Tyrinėjimais nustatyti 3 apgyvendinimo laikotarpiai: 1) V-X a., 2) XI-XIII a., 3) XVI-XVII a. - kaimavietė. Tyrinėjimų metu rasta lipdytos grublėtu paviršiumi, žiestos keramikos, naminių ir laukinių gyvūnų kaulų, juvelyrų plaktukų, žalvarinė pasaginė segė, pakabučių, smeigtukų, ietigalių, XVII a. monetų.
Kalnas minimas 1426 m. Livonijos ir LDK sienos sutartyje.
Laibgaliai

**Laibgaliai** – kaimas Rokiškio rajono savivaldybėje, 6 km į pietryčius nuo Rokiškio, šalia kelio į Jūžintus. Seniūnaitijos centras. Vakariniu kaimo pakraščiu į Sartų ežerą teka Audrupys. Yra Laibgalių pagrindinė mokykla, koplyčia (priklauso Ragelių parapijai), biblioteka, paštas (LT-42019).

## Istorija

Kaime yra archeologijos paminklas Laibgalių kapinynas. Istoriniuose šaltiniuose Laibgaliai minimi 1812 m. 1950–1992 m. Liudo Giros kolūkio centrinė gyvenvietė. 1951 m. įkurta biblioteka, 1961 m. kultūros namai. 1960 m. įsteigta pradžios mokykla, nuo 1993 m. Laibgalių pagrindinė mokykla. Yra paukštininkystės bendrovė „Audrupio paukštynas“, medienos apdirbimo įmonė „Medienos imperija“. 

## Gyventojai

## Galerija

Laibgaliai, Lithuania - panoramio (9).jpg|Koplytstulpis
Laibgaliai, Lithuania - panoramio (6).jpg|Laibgalių kryžius
Laibgaliai, Lithuania - panoramio (10).jpg|Paminklas Laibgalių tremtiniams
Laibgaliai, Lithuania - panoramio (7).jpg|Kaimo gatvė


## Šaltiniai
Kolumbijos pesas

**Kolumbijos pesas** () – oficiali Kolumbijos valiuta. ISO 4217 kodas – COP, neformaliai dar žymimas COL$, ženklas – peso simbolis $.

## Monetos
Šiuo metu (2006 m. liepą) apyvartoje naudojamos $5, $10, $20, $50, $100, $200 (pav.), $500 ir $1000 pesų monetos.

## Banknotai
Šiuo metu (2006 m. liepą) apyvartoje naudojami banknotai:

* $1000 (Jorge Eliécer Gaitán)
* $2000 (Francisco de Paula Santander)
* $5000 (José Asunción Silva)
* $10000 (Policarpa Salavarrieta)
* $20000 (Julio Garavito Armero) 
* $50000 (Jorge Isaacs)

## Išnašos

## Nuorodos
* Kolumbijos Respublikos Bankas  – http://www.banrep.gov.co
Džedziangas

**Džedziangas** () – provincija rytų Kinijoje. Plotas – 104 tūkst. km². Sostinė – Hangdžou.

## Administracinis suskirstymas
Džedziangas padalytas į 11 prefektūrų lygmens miestų:

* **[[Hangdžou]]** (杭州市 Hángzhōu Shì)
* **[[Hudžou]]** (湖州市 Húzhōu Shì)
* **[[Dziasingas]]** (嘉兴市 Jiāxīng Shì)
* **Džoušanas** (舟山市 Zhōushān Shì)
* **[[Ningbo]]** (宁波市 Níngbō Shì)
* **Šaosingas** (绍兴市 Shàoxīng Shì)
* **Čiudžou** (衢州市 Qúzhōu Shì)
* **Dzinhua** (金华市 Jīnhuá Shì)
* **Taidžou** (台州市 Tāizhōu Shì)
* **Vendžou** (温州市 Wēnzhōu Shì)
* **Lišui** (丽水市 Líshuǐ Shì)

## Geografija
Džedziangas ribojasi su Dziangsu provincija ir Šanchajaus miesto teritorija šiaurėje, Anhujaus provincija šiaurės vakaruose, Dziangsi vakaruose ir Fudzianu pietuose. Rytuose provincijos krantus skalauja Rytų Kinijos jūra.

Apie 70 % teritorijos užima kalvos. Aukščiausias taškas – Huangjadzianas (*Huangyajian*, 1921 m). Aplink Hangdžou, Dziasingo, Hudžou miestus – lygumos. Šiaurėje yra Didžiojo Kinijos kanalo atkarpa. Didžiausios upės – Čiantangas (*Qiantang*) ir Oudziangas (*Oujiang*). Garsus Hangdžou Vakarinis ežeras (Sihu).

Palei krantą rikiuojasi daugiau nei trys tūkstančiai salų. Didžiausia jų – Džoušanas (trečia pagal dydį Kinijoje).

Klimatas drėgnas subtropinis, ryškūs keturi metų laikai. Vidutinė metinė temperatūra nuo 15 iki 19&nbsp;°C, krituliai – 1000–1900 mm. Daugiausia lyja vasaros pradžioje, o pabaigoje Džedziange būna taifūnų.

## Ekonomika
Provincija tradiciškai žinoma kaip „žuvies ir ryžių“ kraštas. Džedziangas yra Kinijos žuvininkystės centras, o svarbiausi provincijos maistiniai augalai – ryžiai ir miežiai.

Džedziangas pirmauja tarp Kinijos provincijų arbatos gamyba. Kiti svarbūs produktai – medvilnė ir šilkas.

## Šaltiniai
Irtyšius

**Irtyšius** (, , , ) – upė Centrinėje Azijoje (Kazachstane ir Rusijoje), kairysis didžiausias Obės intakas. Ilgis 4248 km. Prasideda Juodojo Irtyšiaus pavadinimu Kinijoje, Mongolijos Altajaus kalnuose. Aukštupyje – kalnų upė (slenkstėta, teka tarpekliais). Nuo Zaisano ežero iki Oskemeino miesto sureguliuotas Buchtarmos ir Oskemeino tvenkiniais. Žemiau Semėjaus teka Vakarų Sibiro lyguma. Žemupyje slėnis išsiplėčia iki 35 km. Įteka į Obę ties Chanty Mansijsku.

Svarbiausi intakai:
* dešinieji: Omė, Tara, Demjanka;
* kairieji: Išimas, Vagajus, Tobolas, Konda.

Vidutinis debitas ties Tobolsku – 2150 m³/s, žiotyse – 2830 m³/s (didžiausias – 12,1 tūkst. m³/s, mažiausias – 297 m³/s). Žemupyje patvinsta nuo gegužės iki rugsėjo, aukštupyje – nuo balandžio iki rugpjūčio. Ledai laikosi lapkričio – balandžio mėnesiais. Laivyba prasideda 3784 km nuo žiočių. Naudojamas drėkinimui. Drėkinimo kanalu sujungtas su Karaganda.

Svarbiausi pakrančių miestai ir uostai: Oskemenas, Semėjus, Aksu, Pavlodaras (Kazachstane), Omskas, Tobolskas, Chanty Mansijskas (Rusijoje).

## Šaltiniai
Binomo formulė

**Binomo formulė** – dažnai dar vadinama **Niutono formule**, – svarbi matematikos teorema, padedanti rasti dvinario, pakelto *n*-tuoju laipsniu, skleidinį. Teorema dažniausiai yra užrašoma

(a+b)^n=\sum_{k=0}^n{n \choose k}a^{n-k}b^{k}=\sum_{k=0}^n C_n^k a^{n-k}b^{k}

arba

(a+b)^n = {n\choose 0}a^n + {n\choose 1}a^{n-1}b + \dots + {n\choose k}a^{n-k}b^k + \dots + {n\choose n}b^n

Dešinioji šios formulės dalis vadinama binomo laipsnio dėstiniu.

Skaičiai {n \choose k}=C_n^k={n! \over {k!\cdot(n-k)!}} yra vadinami binomo koeficientais ir yra lygūs skaičiams iš atitinkamos Paskalio trikampio eilutės.

arba

(a+b)^n = C^{0}_{n} a^n b^0+ C^{1}_{n} a^{n-1}b^1 + C^{2}_{n} a^{n-2}b^2 + \dots + C^{n-1}_{n} a^1 b^{n-1} + C^{n}_{n}a^0 b^n
kur C^{k}_{n} yra deriniai. Jei (a-b)^n, tada bus tai minusas tai pliusas, pradedant nuo minuso, pvz.:
: (a-b)^5 = C^{0}_{5} a^5 - C^{1}_{5} a^{4}b + C^{2}_{5} a^{3}b^2 - C^{3}_{5} a^2 b^{3} + C^{4}_{5} ab^4 - C^{5}_{5} b^5 

* (a+b)^2=a^2+2ab+b^2
* (a-b)^2=a^2-2ab+b^2
* (a+b)^3=a^3+3a^2b+3ab^2+b^3
* (a-b)^3=a^3-3a^2b+3ab^2-b^3

Pastaba, 0!=1.
:Penktos eilės Niutono binomo formulė yra tokia:
:(a-b)^5 = C^{0}_{5} a^5 - C^{1}_{5} a^{4}b + C^{2}_{5} a^{3}b^2 - C^{3}_{5} a^2 b^{3} + C^{4}_{5} ab^4 - C^{5}_{5} b^5 =
: = {5! \over {0!\cdot(5-0)!}} a^5 -{5! \over {1!\cdot(5-1)!}} a^{4}b + {5! \over {2!\cdot(5-2)!}} a^{3}b^2 - {5! \over {3!\cdot(5-3)!}} a^2 b^{3} + {5! \over {4!\cdot(5-4)!}} ab^4 - {5! \over {5!\cdot(5-5)!}} b^5 =
: = {5! \over {1\cdot 5!}} a^5 - 5 a^{4}b + {5! \over {2!\cdot 3!}} a^{3}b^2 - {5\cdot 4\cdot 3 \over {3\cdot 2}} a^2 b^{3} + {5! \over 4!} ab^4 - {5! \over {5!\cdot 0!}} b^5 =
: =  a^5 - 5 a^{4}b + {5\cdot 4 \over 2} a^{3}b^2 - 5\cdot 2  a^2 b^{3} + 5 ab^4 -  b^5 =
: =  a^5 - 5 a^{4}b + 10 a^{3}b^2 - 10  a^2 b^{3} + 5 ab^4 -  b^5.

:Užrašysime ketvirto laipsnio  Niutono binomo formulę:
:(a-b)^4 = C^{0}_{4} a^4 b^0- C^{1}_{4} a^{3}b + C^{2}_{4} a^{2}b^2 - C^{3}_{4} a b^{3} + C^{4}_{4}a^0 b^4  =
: = \frac{4!}{0!(4-0)!} a^4 b^0 - \frac{4!}{1!(4-1)!} a^{3}b + \frac{4!}{2!(4-2)!} a^{2}b^2 - \frac{4!}{3!(4-3)!} a b^{3} + \frac{4!}{4!(4-4)!}a^0 b^4  =
: = \frac{4!}{4!} a^4  - \frac{4!}{3!} a^{3}b + \frac{4!}{2!\cdot 2!} a^{2}b^2 - \frac{4!}{3!} a b^{3} + \frac{4!}{4!} b^4  =
: = a^4  - 4 a^{3}b + \frac{4\cdot 3 \cdot 2}{4} a^{2}b^2 - 4 a b^{3} +  b^4  =
: = a^4  - 4 a^{3}b + 6 a^{2}b^2 - 4 a b^{3} +  b^4.

## Taip pat skaitykite
* Paskalio trikampis
* Binominis skirstinys
* Deriniai

## Šaltiniai
Han

**Han** gali reikšti:
* Kinus kaip etninę grupę;
* Kinijos Han dinastiją ir jos valdymo laikotarpį;
* Han karalystę – vieną iš septynių stipriausių karalysčių Kariaujančių valstybių laikotarpiu;
* Pietų Han – karalystę Penkių dinastijų ir Dešimties karalysčių laikotarpiu;
* Šiaurės Han – karalystę Penkių dinastijų ir Dešimties karalysčių laikotarpiu;
* Hanshui – upę Kinijoje, Jangdzės intaką.
Song

**Song**:
* Song dinastija – Kinijos imperatorių dinastija, valdžiusi 960-1279 m., po Penkių dinastijų ir Dešimties karalysčių laikotarpio, prieš Juan dinastiją;

**Song** − pavardė.

Pavardę turi šie garsesni asmenys:

* Brenda Song (g. 1988) – amerikiečių aktorė, dainininkė;
* Rigobert Song (1976–2016) – futbolininkas, Kamerūno rinktinės ir Trabzono SK klubo gynėjas;
Berisas

**Berisas** () – miestas Argentinoje, Buenos Airių provincijoje, La Platos miesto aglomeracijoje (*Gran La Plata*), 67 km į pietryčius nuo Buenos Airių, prie *Arroyo del Gato* upės. Beriso *partido* administracinis centras. 14,2 tūkst. gyventojų (2001 m.).
Berisas įkurtas 1871 m. siaučiant epidemijai, kai sergantys gyventojai buvo išsiunčiami į priemiesčių barakus. Vėliau iš lūšnynų išsivystė miestas. Pavadintas Juan Berisso garbei. Į miestą atvyko nemažai imigrantų.

## Lietuviai
Berise veikia nemaža lietuvių bendruomenė. Iki I pasaulinio karo čia buvo viena didžiausių Argentinos lietuvių kolonijų.

1909 m. Jonas Baltušnikas, I. Rimkūnas, J. Šatkauskas ir M. Grinius įkūrė savišalpos ir kultūros draugiją „Vargdienis“ (1944 m. pervadinta „Nemunu“) kuri veikia iki šiol. 1931-1934m. turėjo savo klubą, kurį Argentinos valdžia uždarė (dėl politinių pažiūrų).

1919 m. Lietuvių socialistų sąjunga išleido pirmąjį Pietų Amerikoje leidinį lietuvių kalba „Biuletinas“. 1920 m. pradėtas leisti „Proletaras“.

1931 m. įkurta lietuvių katalikų savišalpos ir kultūros draugija „Mindaugas“. 

1935 m. Berise ir jo apylinkėse gyveno apie 3000 lietuvių. Dauguma jų dirbo skerdyklose, šilko, baldų fabrikuose. Veikė lietuvių mokykla. Mindaugo draugija turėjo tautinių šokių grupę, chorą, organizavo lietuvių kalbos pamokas.1999 m. Berise gyveno ~1500 lietuvių kilmės žmonių. Iš Beriso nuo 2003 m. gegužės 18 d. yra transliuojama „Ecos de Lituania“ savaitinė radijo laida Pietų Amerikos lietuviams ir kitiems gyventojams (lietuviško radijo iniciatorius – Argentinos lietuvių bendruomenės narys *Juan Ignacio Fourment Kalvelis*). Argentinos radijo programų konkursuose „Ecos de Lituania“ yra pelniusi nemažai apdovanojimų (kitataučių bendruomenių radijo programų kategorijoje).

## Nuorodos
* Beriso miesto lietuviai 

## Išnašos
Medeljinas

**Medeljinas** () – miestas Kolumbijoje, prie Medeljino upės. Antiokijos departamento centras. Tai yra antras pagal dydį šalies miestas po Bogotos. Medeljinas taip pat yra Aburos slėnio metropolinės teritorijos, kurioje gyvena 3,3 mln. gyventojų, centras.

Šalia Medeljino yra 2 oro uostai: tarptautinis *José María Córdova* ir vietinis – *Olaya Herrera*. Eina Panamerikos plentas, Kalio–Sjenagos geležinkelis.

## Istorija

Aburos slėnis atrastas ispanų keliautojo Cheronimo Luiso Techelo (*Jeronimo Luis Tejelo*) 1541 m., tačiau Medeljino gyvenvietė įkurta tik 1675 m. lapkričio 2 d. ispanų konkistadoro Migelio de Aginagos. 1813 m. Medeljinas gavo miesto vardą. O po 13 metų tapo Antiokijos departamento centru. Miestas turėjo daugybę įvairių pavadinimų: *Aburrá de los Yamesíes, San Lorenzo de Aburrá, San Lorenzo de Aná, Valle de San Bartolomé, Villa de la Candelaria de Medellín* ir *Medellín*. Medeljinas – pavadinimas parinktas pagal Ispanijos miestą Medeljiną.

XIX a. Medeljino apylinkės garsėjo kavos auginimu, XX a. pr. pradėta plėtoti pramonė (daugiausia tekstilės).

XX a., iškasus Panamos kanalą, Medeljinas išsiplėtė. Amžiaus pabaigoje tapo nelegaliu tarptautiniu kolumbietiško kokaino platinimo centru; juo buvo iki kokaino tėvu vadinamo Pablo Eskobaro mirties (nužudytas 1993 m.).

## Ekonomika

Medeljinas – antras pagal dydį Kolumbijos pramonės centras. Vystoma plieno, tekstilės, maisto, chemijos, naftos rafinavimo pramonė. Apylinkėse išvystytas žemės ūkis, auginamos orchidėjos. Turizmas. Kasamas auksas, sidabras ir akmens anglys.

## Švietimas

Medeljine yra dauguma Antiokijos universitetų: Antiokijos, Nacionalinis, EAFIT, Medeljino, *Pontificia Bolivariana*, inžinerijos, Santo Tomaso. Yra keli teatrai, antropologijos, šiuolaikinio meno ir kiti muziejai, botanikos sodas, stadionas (vyksta futbolo, beisbolo varžybos, bulių kautynės).

## Sportas
* Atlético Nacional – futbolo klubas;
* Independiente Medellín – futbolo klubas;

## Šaltiniai

## Nuorodos
* Wikitravel:Medellin
* Oficiali svetainė
Barankilja

**Barankilja** () – miestas šiaurės vakarų Kolumbijoje, prie Karibų jūros ir Magdalenos upės deltos; Atlantiko departamento administracinis centras ir didžiausias miestas. Uostas prie Magdalenos upės, pasiekiamas ir vandenyno laivais. Yra tarptautinis oro uostas. Išvystyta tekstilės, naftos, metalo, cemento, chemijos, maisto pramonė. Yra 2 universitetai, antropologijos muziejus, zoologijos sodas. Pajūrio kurortas.

Barankiljoje gimė garsi dainininkė – Šakira.

## Istorija

Miestas įkurtas 1629 m.

## Sportas
* Atlético Junior – futbolo klubas;

## Šaltiniai
Kukuta

**Kukuta** () arba **San Chose de Kukuta** (*San José de Cúcuta*) – miestas Šiaurės Kolumbijoje, Venesuelos pasienyje, Šiaurės Santandero departamento administracinis centras. Yra oro uostas, praeina Bogotos–Karakaso plentas.

Kukuta – kavos ir tabako auginimo rajono centras. Maisto (kavos, alaus), siuvimo, kosmetikos, keramikos pramonė, naftos perdirbimas. Universitetas, meno ir istorijos muziejus katedra.

## Istorija
Miestas įkurtas 1733 m. Kukutą 1875 m. nuniokojo žemės drebėjimas.

## Sportas
* Cúcuta Deportivo – futbolo klubas;
* Cúcuta Deportivo Femenino – moterų futbolo klubas;

## Šaltiniai
Kartachena (Kolumbija)

**Kartachena** (), oficialiai **Indijos Kartachena** (*Cartagena de Indias*) – miestas Šiaurės Kolumbijoje, Karibų jūros pakrantėje, į vakarus nuo Magdalenos žemupio. Bolivaro departamento administracinis centras. Svarbus jūrų uostas (išvežama nafta ir kava). Naftos perdirbimo ir nafto chemijos, cemento, odos, tekstilės, maisto pramonė. Veikia 1827 m. įkurtas universitetas, keli muziejai. XVI–XVIII a. architektūros paminklai (fortai, Laikrodžio vartai, Šv. Petro Klavero šventovė, Šv. Dominyko vienuolynas, Kartachenos katedra ir kt.).

1984 m. Kartachenos uostas, tvirtovės ir kiti architektūros paminklai įtraukti į UNESCO pasaulio paveldo sąrašą.

## Istorija
Miestas įkurtas 1533 m. ir pavadintas pagal Ispanijos miestą Kartacheną. Savo laiku buvo didžiausias Naujojo pasaulio uostas ir tvirtovė.

## Šaltiniai
Kinų virtuvė

**Kinų virtuve** apibendrintai vadinamos Kinijoje esančios Tolimųjų Rytų virtuvės, išskiriant jas nuo japoniškos, korėjietiškos ir vietnamietiškos. Iš tiesų tai yra keletas savarankiškų virtuvinių tradicijų, kurios su kitomis Rytų Azijos virtuvėmis dalijasi daug bendrų produktų, prieskonių, taip pat filosofija ir maisto apdorojimo metodais, tačiau turi ir savo specifinių bruožų.

Paprastai pasaulio restoranuose dažniausiai yra paplitusi Kantono virtuvė, todėl daugumai pasakymas „kinų virtuvė“ asocijuojasi būtent su ja.

## Kinijos virtuvių klasifikacija
Paprastai kinų virtuvė yra skirstoma į keturias arba aštuonias didžiąsias tradicijas:

Keturios didžiosios virtuvės:
* Pekino virtuvė (*Lucai*) – paplitusi Šiaurės Kinijoje
* Šanchajaus virtuvė (*Huayangcai*) – paplitusi Huanghe upės baseine.
* Sičuano virtuvė (*Chuancai*) – paplitusi Vakarų Kinijoje (Sičuano ir Hunano provincijose)
* Kantono virtuvė (*Yuecai*)) – paplitusi Pietų Kinijoje

Aštuonios mažosios virtuvės:
* *Shandong* virtuvė (*Lucai*) – sutampa su Pekino virtuve iš keturių didžiųjų virtuvių
* *Jiangsu* virtuvė (*Sucai*) – viena Šanchajaus virtuvės atmainų, paplitusi Jiangsu provincijoje.
* *Anhui* virtuvė (*Huicai*) – viena Šanchajaus virtuvės atmainų, paplitusi Anhui provincijoje.
* *Zhejiang* virtuvė (*Zhecai*) – viena Šanchajaus virtuvės atmainų, paplitusi Zhejiang provincijoje.
* Kantono virtuvė (*Yuecai*) – šiuo atveju apima tik Guangdong provinciją.
* *Fujian* virtuvė (*Mincai*) – paplitusi Fujian provincijoje.
* Sičuano virtuvė (*Chuancai*) – šiuo atveju apima tik Sičuano provinciją.
* *Hunan* virtuvė (*Xiangcai*) – viena Sičuano virtuvės atmainų, paplitusi Hunan provincijoje.

## Tautinės Kinijos virtuvės
Be šių virtuvių Kinijoje dar yra žinomos kai kurios tautinės, specifinės virtuvės, kurios į tradicinę klasifikaciją neįeina. Tarp jų yra:
* Hakka virtuvė – hakka tautos virtuvė, viena Kantono virtuvės atmainų.
* Chiuchou virtuvė – viena Kantono virtuvės atmainų aplink Chaozhou miestą.
* Junanio virtuvė – Junanio provincijos virtuvė, stipriai paveikta vietinių tautų. Jai būdingas aštrus maistas ir gausus grybų vartojimas.
* Makao virtuvė, paplitusi Makao mieste, kiniškų ir portugališkų tradicijų mišinys.
* Shanxi virtuvė (*Qincai*) paveikta uigūrų ir kitų musulmoniškų tautų virtuvių.
* Mandžiūrų virtuvė – šiaurės Rytų Kinijoje paplitusi tradicija, paveikta vietinių mandžiūrų, korėjiečių, japonų, rusų tradicijų.
* Musulmoniška kinų virtuvė (*Qingzhencai*) – paplitusi tarp kinų musulmonų, ypač hui, gyvenančių Vakarų Kinijoje.
* Honkongo virtuvė – pasižymi įvairių kiniškų ir vakarietiškų virtuvių mišiniu.
Leonardas Gineika

**Leonardas Gineika** (1946 m. rugpjūčio 20 d. Kaune – 2024 m. vasario 15 d.) – Lietuvos ir Kauno rajono savivaldybės politinis bei visuomenės veikėjas.

## Biografija

1965 m. baigė Kauno 5-ąją vidurinę mokyklą. 1978 m. baigė Kauno technologijos technikumą, įgijo baldų technologo specialybę, vėliau studijavo Vilniaus universiteto Kauno fakultete. Po to Žemės ūkio universitete studijavo ekonomiką.

Dirbo gamykloje „Metalistas“, Gelžbetonio gamykloje Nr. 3, Lapių tarybiniame ūkyje. 1992 m. įkūrė UAB „Leonardas ir kompanija“. 2003–2007 m. Kauno rajono savivaldybės meras.

Liberalų demokratų partijos, partijos Tvarka ir teisingumas narys. 2000–2003 m., 2003–2007 m. ir nuo 2007 m. Kauno rajono savivaldybės tarybos narys.

Išsiskyręs. Vaikai Kristina, Kristijonas.

## Nuorodos
* 2008 m. Lietuvos Respublikos Seimo rinkimai.

## Išnašos
Donatas Jankauskas (1958)

**Donatas Jankauskas** (g. 1958 m. rugpjūčio 22 d. Naryne, Buriatijoje, Rusija) – Lietuvos ir Kauno rajono politinis veikėjas, Seimo narys, LR socialinės apsaugos ir darbo ministras (2009 - 2012).

## Biografija
Gimė tremtinių šeimoje. Tėvams grįžus į Lietuvą, mokėsi Plungės 1-ojoje vidurinėje mokykloje (dab. Adolfo Jucio pagrindinė mokykla), kurią 1976 m. baigė aukso medaliu. 1981 m. baigė Kauno politechnikos instituto Automatikos fakultetą ir įgijo inžinieriaus elektromechaniko specialybę. 1997–1999 m. studijavo Kauno technologijos universiteto magistrantūroje ir įgijo viešojo administravimo magistro laipsnį.

1981–1985 m. Kauno įmonės „Energoremontas“ inžinierius technologas, technologinio biuro viršininkas. 1985–1990 m. Kauno mokymų kursų kombinato vyr. meistras. 1989–1990 m. Kauno gamyklos „Banga“ gamybinio baro viršininkas. 1990–1995 m. dirbo savo įkurtoje dizaino studijoje.

1995-2004 m. ir nuo 2019 m. Kauno rajono savivaldybės tarybos narys. 1995–1997 m. Kauno rajono savivaldybės mero pavaduotojas, 1997–2000 m. Kauno rajono savivaldybės meras.

2000–2001 m. Kauno apskrities viršininko administracijos Regioninės plėtros departamento direktorius.
2000–2004 m. Kauno regiono plėtros tarybos narys.

2001–2004 m. AB „Lietuvos draudimas“ Kauno filialo komercinių rizikų direktorius, Kauno regiono valdytojas.

2004–2009 m. ir 2012–2016 m. Seimo narys.

2009–2012 m. LR socialinės apsaugos ir darbo ministras. Nuo 2016 m. Seimo nario Edmundo Pupinio padėjėjas.

Nuo 1994 m. Tėvynės sąjungos-Lietuvos krikščionių demokratų narys.

Pomėgiai – kalnų slidinėjimas, tautiniai šokiai (tautinių šokių ansamblio „Rasa“ šokėjas).

Vedęs; žmona Audra – dailininkė, sūnūs Lukas ir Julius, dukra Elzė.

## Nuorodos
* Asmeninis Donato Jankausko tinklalapis  (lietuvių, anglų k.);
* 2008 m. Lietuvos Respublikos Seimo rinkimai.

|-

## Išnašos